
                              PARLAMENTUL  ROMÂNIEI

                                 CAMERA DEPUTAŢILOR

	  Comisia pentru politică economică,

        reformă şi privatizare

     Nr. 4c-1/282         
  
	                            Comisia pentru buget,

                                  finanţe şi bănci

                         Nr. 4c-2/887 
 


                                                                                                                  Nr. Pl-x  600/2015
                                                                                                                  București, 17.11.2015
                                                          BIROULUI  PERMANENT  

                                                                            AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra propunerii legislative pentru modificarea alin. (1) al art. 9 din Ordonanţa de Urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supreveghere Financiară, transmis Comisiei pentru politică economică, reformă şi privatizare și Comisiei pentru buget, finanţe şi bănci, cu adresa nr. Pl-x 600 din 19 octombrie 2015, înregistrată                        sub nr. 4c-1/282, respectiv nr. 4c-2/887 din 20 octombrie 2015,                                            Camera Deputaţilor fiind prima Cameră sesizată. 
     În raport cu obiectul şi conţinutul reglementării, iniţiativa legislativă face parte din categoria legilor organice.
                              PREŞEDINTE                                                           PREŞEDINTE   

              Horia GRAMA                                                          Viorel ȘTEFAN

                                                                                                    Nr. Pl-x  600/2015
                                                                                                    București, 17.11.2015                                                                                                                                                                                                                                                 
    RAPORT COMUN

      asupra
propunerii legislative pentru modificarea alin. (1) al art. 9 din 

Ordonanţa de Urgenţă a Guvernului nr. 93/2012 privind înfiinţarea, 
organizarea şi funcţionarea Autorităţii de Supreveghere Financiară

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere în fond, cu propunerea legislativă pentru modificarea alin. (1) al art. 9 din Ordonanţa de Urgenţă a Guvernului                   nr. 93/2012 privind înfiinţarea, organizarea şi funcţionarea Autorităţii de Supreveghere Financiară, transmisă cu adresa nr. Pl-x 600 din 19 octombrie 2015, înregistrată sub               nr. 4c-1/282, respectiv nr. 4c-2/887 din  20 octombrie 2015.
Conform prevederilor art. 75 din Constituţia României, republicată, şi ale               art. 92 alin. (8) pct. 2 din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ, prin avizul nr. 1087 din 12 octombrie 2015,                                 a avizat favorabil iniţiativa legislativă, cu observaţii şi propuneri.
                Guvernul, prin punctul de vedere transmis cu adresa nr. 10362/DRP din                 13 noiembrie 2015, menţionează că asupra adoptării sau respingerii acestei propuneri legislative trebuie să se pronunţe Parlamentul.






Ministerul Finanţelor Publice, prin punctul de vedere transmis cu adresa                 nr. 72539 din 12 noiembrie 2015, menţionează că nu are observaţii sau propuneri asupra iniţiativei legislative.
INII
Autoritatea de Supraveghere Financiară, prin punctul de vedere transmis cu adresa nr. 5552 din  6 octombrie 2015, precizează că nu susţine adoptarea iniţiativei legislative.
Comisia juridică, de disciplină şi imunităţi a avizat favorabil propunerea legislativă, conform avizului nr. 4c-11/1258 din 27 octombrie 2015.

Comisia pentru muncă şi protecţie socială a avizat negativ iniţiativa legislativă, conform avizului nr. 4c-7/752 din 2 noiembrie 2015.

Propunerea legislativă supusă dezbaterii  are ca obiect de reglementare modificarea  art. 9 alin. (1) lit. a1) și lit. a2) din Ordonanța de urgență a Guvernului               nr. 93/2012 privind înființarea, organizarea și funcționarea Autorității de Supraveghere Financiară, aprobată cu modificări și completări prin Legea nr. 113/2013, cu modificările și completările ulterioare. Prin iniţiativa legislativă se propune modificarea condițiilor referitoare la studiile absolvite şi experienţa profesională pe care trebuie să le îndeplinească membrii Consiliului Autorității de Supraveghere Financiară.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţa din 17 noiembrie 2015. 

Din totalul de 24  de membri ai Comisiei pentru politică economică, reformă şi privatizare au fost prezenţi la dezbateri toţi deputaţii, iar din numărul total de                            33 de membri ai Comisiei pentru buget, finanţe şi bănci au participat la dezbateri                     toţi deputaţii.

Potrivit reglementărilor art. 56 alin. (1) şi (2) din Regulamentul Camerei Deputaţilor, republicat, la lucrările celor două Comisii a participat, în calitate de invitat, din partea Autorității de Supraveghere Financiară (A.S.F.), domnul Gheorghe Cornel Coca Constantinescu – prim-vicepreședinte – membru executiv.
În urma examinării propunerii legislative şi a opiniilor exprimate de către membrii celor două Comisii, s-a constatat că iniţiativa legislativă nu se justifică întrucât, aşa cum reiese şi din punctul de vedere al Autorității de Supraveghere Financiară, propunerea de modificare a art. 9 alin. (1) lit. a1), în sensul ca studiile absolvite să fie exclusiv finalizate în specializarea finanţe, bănci, asigurări şi burse de valori este mult prea restrictivă, menită să îngrădească posibilitatea oricăror altor candidaţi care au absolvit studii superioare în specializări la fel de relevante pentru supravegherea pieţelor financiare nebancare, precum economie generală, contabilitate, matematici aplicate, statistică, studii juridice, etc. Mai mult decât atât, denumirea specializării menţionate mai sus este formulată ca atare doar la câteva instituţii de învăţământ superior, fapt care ar putea duce la excluderea din start a unor persoane cu pregătire similară.
Referitor la propunerea de modificare a art. 9 alin. (1) lit. a2),  membrii celor două Comisii  au apreciat că aceasta este de asemenea restrictivă întrucât ar conduce la imposibilitatea persoanelor cu experienţă profesională relevantă de a fi membrii în Consiliul Autorității de Supraveghere Financiară, persoane care au activat în autorităţi de supraveghere sau Banca Naţională a României, Comisii de specialitate din cadrul Parlamentului sau ministere, responsabile cu promovarea legislaţiei primare aferente pieţei financiare nebancare şi care potrivit propunerii legislative nu ar fi eligibile pentru calitatea de membri în Consiliul A.S.F. Totodată, prin propunerea de modificare sunt excluse şi alte persoane cu o foarte bună cunoaştere a domeniilor supravegheate de A.S.F., exemplificând în acest sens persoanele care au activat în autorităţi ce au exercitat diferite forme de control (financiar/fiscal, etc.) sau persoane care au avut calitatea de auditori externi pentru entităţile din cele 3 sectoare de activitate.
Faţă de considerentele menţionate mai sus, membrii celor două Comisii au hotărât, cu unanimitate de voturi, să propună plenului Camerei Deputaţilor                  respingerea propunerii legislative pentru modificarea alin. (1) al art. 9 din                 Ordonanţa de Urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supreveghere Financiară.
În raport cu obiectul şi conţinutul său, propunerea legislativă face parte din categoria legilor organice. 

             PREŞEDINTE                                                       PREŞEDINTE  
   Horia GRAMA                                                     Viorel ȘTEFAN

              SECRETAR                                                             SECRETAR  
    Cornel ITU                                                      Mihai-Aurel DONŢU
                                                                                                                                                      Şef serviciu

                                                                                                                                                    Georgiana Ene                                 

                                Consilier parlamentar                                                                      Consilier parlamentar  
                                   Alina Hodivoianu

